Diari Oficial de la Generalitat Valenciana


Sumari del DOGV 8347, del 26-07-2018 (2018/7325)

RESOLUCIÓ de 21 de juliol de 2018, de la Universitat d'Alacant, per la qual es disposa la publicació de la modificació de l'oferta d'ocupació pública per a l'any 2017 del personal funcionari d'administració i serveis.
-------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8347

Data del DOGV
:   26-07-2018

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2018/7325


Data del document
:   21-07-2018

Organisme emissor
:   Universitat d'Alacant

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 21 de juliol de 2018, de la Universitat d'Alacant, per la qual es disposa la publicació de la modificació de l'oferta d'ocupació pública per a l'any 2017 del personal funcionari d'administració i serveis. [2018/7325]  
En virtut del que es disposa en la Llei 3/2017, de 27 de juny, de Pressupostos Generals de l'Estat per a l'any 2017, i considerant el que es disposa en l'article 70 de l'Estatut Bàsic de l'Empleat Públic, el text refós del qual va ser aprovat pel Reial decret legislatiu 5/2015, de 30 d'octubre, i en l'article 46 de la Llei 10/2010, de 9 de juliol de la Generalitat, d'Ordenació i Gestió de la Funció Pública Valenciana, referits a l'oferta d'ocupació pública, aquesta Universitat va acordar, per la Resolució de 27 d'octubre de 2017, la publicació de l'oferta d'ocupació pública per a l'any 2017 de places de personal funcionari d'administració i serveis, aprovada per acord del Consell de Govern de la Universitat d'Alacant de 26 d'octubre de 2017, i publicada en el DOGV d'1 de desembre del mateix any.  
El Consell de Govern de la Universitat d'Alacant, en sessió celebrada el dia 20 de juliol de 2018, va acordar, en funció de la nova situació que possibilita la Llei 6/2018, de 3 de juliol, de Pressupostos Generals de l'Estat per a l'any 2018, modificar l'oferta d'ocupació pública per a l'any 2017, quant a la distribució del nombre de places per escales.  
  
En ús de les competències conferides pels Estatuts de la Universitat d'Alacant, aprovats pel Decret 25/2012, de 3 de febrer, del Consell de la Generalitat Valenciana, i de les que dimanen dels articles 20 i següents de la Llei orgànica 6/2001, d'Universitats, modificada per la Llei orgànica 4/2007, de 12 d'abril, aquest Rectorat resol:  
  
Publicar en el Diari Oficial de la Generalitat Valenciana la modificació de l'oferta d'ocupació pública per a l'any 2017, referida a personal funcionari d'administració i serveis, aprovada per Acord del Consell de Govern de 20 de juliol de 2018, que figura com a annex a aquesta resolució, segons disposa el punt cinc de l'article 19, ja citat, de la Llei 3/2017.  
Contra aquesta resolució, que esgota la via administrativa, podrà interposar-se recurs contenciós administratiu davant el jutjat contenciós administratiu d'Alacant que resulte competent, en el termini de dos mesos comptats a partir de l'endemà de publicar-se, de conformitat amb l'establit en l'article 114 de la Llei 39/2015, d'1 d'octubre, del procediment administratiu comú de les administracions públiques, 6.4 de la Llei orgànica 6/2001, de 21 de desembre, d'Universitats i 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podrà interposar-se recurs de reposició en el termini d'un mes comptat a partir de l'endemà de la publicació de la present resolució, davant el rector, de conformitat amb el que es disposa en els articles 123 i 124 de la Llei 39/2015.  
  
  
Alacant, 21 de juliol 2018.- El rector: Manuel Palomar Sanz.  
  
ANNEX  
  
Escala Subgrup Taxa de reposició Taxa addicional per a la consolidació d'ocupació temporal  
Tècnica A1 12   
Tècnic mitjà A2 7 1  
Analista-programador A2 4   
Ajudants d'arxius, biblioteques i centres de documentació A2 1   
Oficial especialista C1 24 4  
Auxiliar C2 10 4  
Bàsica de consergeria i suport C2 2  
TOTAL 58 11